SK Úradný vestník Európskej únie C 452/8

SPRÁVA

o overení ročnej účtovnej závierky spoločného podniku ARTEMIS za rozpočtový rok 2013 spolu s odpoveďami spoločného podniku

(2014/C 452/02)

OBSAH

Bod Strana Úvod 1–5 9 Informácie na podporu vyhlásenia o vierohodnosti 6 9 Vyhlásenie o vierohodnosti 7–18 9 Stanovisko k spoľahlivosti účtovnej závierky 12 10 Základ pre výrok s výhradou k zákonnosti a riadnosti transakcií súvisiacich s účtovnou závierkou 13–16 11 Výrok s výhradou k zákonnosti a riadnosti príslušných transakcií 17 11 Pripomienky k rozpočtovému a finančnému hospodáreniu 19–22 11 Plnenie rozpočtu 19–21 11 Výzvy na predkladanie ponúk 22 12 Ďalšie pripomienky 23–33 12 Právny rámec 23 12 Oddelenie vnútorného auditu a útvar vnútorného auditu Komisie 24–27 12 Monitorovanie výsledkov výskumu a predkladanie správ o nich 28 12 Konflikt záujmov 29–30 13 Druhé priebežné hodnotenie Komisie 31–32 13 Kontrola prijatia opatrení na základe pripomienok z predchádzajúcich rokov 33 13

ÚVOD

1. Spoločný podnik ARTEMIS so sídlom v Bruseli bol založený v decembri 2007 (1) na obdobie desiatich rokov a funguje autonómne od roku 2009.

2. Hlavným cieľom spoločného podniku je vymedziť a realizovať „výskumný plán“ pre vývoj kľúčových technológií pre vstavané počítačové systémy v rôznych oblastiach použitia s cieľom posilniť európsku konkurencieschopnosť a udržateľnosť a umožniť vznik nových trhov a spoločenských aplikácií (2).

3. Zakladajúcimi členmi spoločného podniku ARTEMIS boli Európska únia zastúpená Komisiou, niektoré členské štáty EÚ (Belgicko, Dánsko, Nemecko, Estónsko, Írsko, Grécko, Španielsko, Francúzsko, Taliansko, Maďarsko, Holandsko, Rakúsko, Portugalsko, Rumunsko, Slovinsko, Fínsko, Švédsko a Spojené kráľovstvo) a ARTEMIS-IA, združenie zastupujúce spoločnosti a iné výskumné organizácie pôsobiace v oblasti vstavaných počítačových systémov v Európe. V roku 2009 sa členmi spoločného podniku stali aj Česká republika, Cyprus, Lotyšsko a Nórsko a po nich Poľsko v roku 2012.

4. Maximálna výška príspevku EÚ pre spoločný podnik na pokrytie prevádzkových nákladov a výskumných činností je 420 mil. EUR a hradí sa z rozpočtu siedmeho rámcového programu pre výskum (3). Okrem toho združenie ARTEMIS-IA poskytne maximálny príspevok vo výške 30 mil. EUR na prevádzkové náklady, zatiaľ čo členské štáty spoločného podniku ARTEMIS poskytnú nepeňažné príspevky na prevádzkové náklady (uľahčením realizácie projektov) a finančné príspevky vo výške najmenej 1,8 násobku príspevku EÚ. Nepeňažné príspevky majú poskytnúť aj výskumné organizácie podieľajúce sa na projektoch.

5. Spoločné podniky ARTEMIS a ENIAC (4) boli spojené do spoločnej technologickej iniciatívy Elektronické komponenty a systémy pre vedúce postavenie Európy (STI ECSEL) (5). Okrem skombinovania iniciatívy ARTEMIS v oblasti zabudovaných systémov a iniciatívy ENIAC v oblasti nanoelektroniky STI ECSEL bude taktiež zahŕňať výskum a inovácie v oblasti inteligentných systémov. STI ECSEL začala fungovať v júni 2014 a bude trvať 10 rokov. Napriek tomu táto správa bola vypracovaná na základe predpokladu nepretržitosti pokračovania v činnosti podniku.

INFORMÁCIE NA PODPORU VYHLÁSENIA O VIEROHODNOSTI

6. Audítorský prístup Dvora audítorov zahŕňa analytické audítorské postupy, priame testovanie transakcií a hodnotenie kľúčových kontrol systémov dohľadu a kontroly spoločného podniku. Dopĺňajú ich dôkazy získané prácou iných audítorov (ak sú relevantné) a analýza vyhlásení vedenia.

VYHLÁSENIE O VIEROHODNOSTI 7. Podľa ustanovení článku 287 Zmluvy o fungovaní Európskej únie (ZFEÚ) Dvor audítorov kontroloval: a) ročnú účtovnú závierku spoločného podniku ARTEMIS, ktorá pozostáva z finančných výkazov (6) a výkazov o plnení rozpočtu (7) za rozpočtový rok končiaci sa k 31. decembru 2013, a b) zákonnosť a riadnosť príslušných transakcií. Zodpovednosť vedenia 8. V súlade s článkami 33 a 43 nariadenia Komisie (ES, Euratom) č. 2343/2002 (8) vedenie zodpovedá za vyhotovenie a verné predloženie ročnej účtovnej závierky spoločného podniku a za zákonnosť a riadnosť príslušných transakcií. a) Zodpovednosť vedenia v súvislosti s ročnou účtovnou závierkou spoločného podniku zahŕňa návrh, zavedenie a udržiavanie systému vnútornej kontroly pri zostavovaní a vernom predkladaní finančných výkazov, v ktorých sa nenachádzajú významné nesprávnosti v dôsledku podvodu alebo chyby, výber a uplatňovanie vhodných účtovných postupov na základe účtovných pravidiel prijatých účtovníkom Komisie (9); a účtovné odhady, ktoré sú za daných okolností primerané. Riaditeľ schvaľuje ročnú účtovnú závierku spoločného podniku po jej zostavení účtovníkom spoločného podniku na základe všetkých dostupných informácií a po priložení poznámky k účtovnej závierke, v ktorej účtovník okrem iného vyhlasuje, že získal primeranú istotu, že účtovná závierka vyjadruje pravdivo a verne zo všetkých významných hľadísk finančnú situáciu spoločného podniku. b) Zodpovednosť vedenia v súvislosti so zákonnosťou a riadnosťou príslušných transakcií a s dodržiavaním zásady riadneho finančného hospodárenia zahŕňa návrh, zavedenie a udržiavanie účinného a efektívneho systému vnútornej kontroly, ktorý obsahuje primeraný dohľad a náležité opatrenia na zabránenie nezrovnalostiam a podvodom a v prípade potreby právne konanie na spätné získanie nesprávne vyplatených alebo využitých finančných prostriedkov. Zodpovednosť audítora 9. Zodpovednosťou Dvora audítorov je na základe auditu predložiť Európskemu parlamentu a Rade (10) vyhlásenie o vierohodnosti týkajúce sa spoľahlivosti ročnej účtovnej závierky a zákonnosti a riadnosti príslušných transakcií. Dvor audítorov vykonáva audit v súlade s medzinárodnými audítorskými štandardmi a etickým kódexom IFAC a medzinárodnými štandardmi najvyšších kontrolných inštitúcií INTOSAI. Podľa týchto štandardov je Dvor audítorov povinný naplánovať a vykonať audit tak, aby získal primeranú istotu, že ročná účtovná závierka spoločného podniku neobsahuje významné nesprávnosti a že príslušné transakcie sú zákonné a riadne. 10. Audit zahŕňa postupy na získanie audítorských dôkazov o sumách a údajoch v účtovnej závierke, ako aj o zákonnosti a riadnosti príslušných transakcií. Výber postupov závisí od úsudku audítora, ktorý hodnotí riziko významných nesprávností v účtovnej závierke, ako i to, či v príslušných transakciách došlo k závažnému porušeniu právneho rámca Európskej únie, či už z dôvodu podvodu alebo chyby. Pri posudzovaní týchto rizík audítor zohľadňuje akékoľvek vnútorné kontroly, ktoré sú relevantné pre zostavenie a verné predloženie účtovnej závierky, a systémy dohľadu a kontroly, ktoré sa uplatňujú s cieľom zaistiť zákonnosť a riadnosť príslušných transakcií, aby sa mohli navrhnúť audítorské postupy vhodné za daných okolností. Audit tiež obsahuje hodnotenie vhodnosti uplatnených účtovných postupov a primeranosti účtovných odhadov, ako aj hodnotenie predloženia účtovnej závierky ako celku. 11. Dvor audítorov sa domnieva, že získal dostatočné a primerané audítorské dôkazy pre svoje vyhlásenie o vierohodnosti. Stanovisko k spoľahlivosti účtovnej závierky 12. Dvor audítorov zastáva názor, že ročná účtovná závierka spoločného podniku vyjadruje verne zo všetkých významných hľadísk jeho finančnú situáciu k 31. decembru 2013 a výsledky jeho transakcií a tokov hotovosti za príslušný rozpočtový rok v súlade s ustanoveniami jeho nariadenia o rozpočtových pravidlách a účtovnými pravidlami, ktoré schválil účtovník Komisie. Základ pre výrok s výhradou k zákonnosti a riadnosti transakcií súvisiacich s účtovnou závierkou 13. Spoločný podnik prijal stratégiu následných auditov (11) rozhodnutím správnej rady z 25. novembra 2010, ktorá bola zmenená 20. februára 2013. Stratégia následných auditov je kľúčovým nástrojom (12) na posúdenie zákonnosti a riadnosti príslušných transakcií. Platby uhradené v roku 2013 na základe osvedčení o schválení nákladov vydaných vnútroštátnymi finančnými orgánmi členských štátov dosiahli 11,7 mil. EUR alebo 57 % celkových prevádzkových platieb. 14. Hoci boli auditom žiadostí o preplatenie nákladov na projekty poverené vnútroštátne finančné orgány členských štátov, v administratívnych dohodách podpísaných s vnútroštátnymi finančnými orgánmi sa nestanovujú praktické opatrenia pre následné audity. 15. Spoločný podnik dostal od vnútroštátnych finančných orgánov audítorské správy pokrývajúce približne 46 % nákladov na ukončené projekty. Spoločný podnik však neposudzoval kvalitu týchto auditov. Okrem toho do konca marca 2014 spoločný podnik nedostal informácie o stratégiách auditov od siedmich z 23 vnútroštátnych finančných orgánov, a preto nedokázal posúdiť, či následné audity poskytujú dostatočnú záruku o zákonnosti a riadnosti príslušných transakcií (13). 16. Informácie, ktoré sú k dispozícii v súvislosti s implementáciou stratégie následných auditov spoločného podniku, nie sú postačujúce, aby Dvor audítorov vyvodil záver o tom, či táto kľúčová kontrola funguje účinne. Výrok s výhradou k zákonnosti a riadnosti príslušných transakcií 17. Dvor audítorov zastáva názor, že s výnimkou možného vplyvu záležitostí opísaných v časti o základe pre výrok s výhradou v bodoch 14 až 17 sú príslušné transakcie súvisiace s ročnou účtovnou závierkou zostavenou k 31. decembru 2013 vo všetkých významných hľadiskách zákonné a riadne.

18. Pripomienky uvedené v nasledujúcej časti nemajú vplyv na stanoviská Dvora audítorov.

PRIPOMIENKY K ROZPOČTOVÉMU A FINANČNÉMU HOSPODÁRENIU

Plnenie rozpočtu

19. Počiatočný rozpočet na rok 2013 zahŕňal viazané rozpočtové prostriedky vo výške 68,9 mil. EUR. Na konci roka správna rada schválila opravný rozpočet s viazanými rozpočtovými prostriedkami zníženými na 32,6 mil. EUR. Zatiaľ čo miera čerpania viazaných rozpočtových prostriedkov bola 99,4 % (po znížení), miera čerpania platobných rozpočtových prostriedkoch bola len 69 %.

20. Odhad správcu programu v súvislosti s plnením rozpočtu na rok 2013 a skutočné platby v rámci rôznych výziev na predkladanie návrhov (v percentách) boli nasledovné: Ročná výzva na predkladanie návrhov 2008 2009 2010 2011 2012 2013 Odhad SP plnenia rozpočtu na konci roku 2013 100 % 100 % 82,5 % 49,6 % 14,6 % nula Skutočné platby uskutočnené na konci roku 2013 79 % 63 % 49 % 34 % 10 % nula

21. Nízka miera plnenia rozpočtu je spôsobená najmä zdĺhavým a zložitým procesom finančného uzatvorenia projektov.

Výzvy na predkladanie ponúk

22. V nariadení Rady, ktorým sa zakladá spoločný podnik, sa predpokladá maximálny celkový rozpočet 410 mil. EUR na pokrytie prevádzkových výdavkov. V súčasnosti je výška rozpočtových prostriedkov viazaných pre výzvy na prekladanie návrhov na úrovni 201 mil. EUR alebo 49 % celkového rozpočtu.

ĎALŠIE PRIPOMIENKY

Právny rámec

23. Nové nariadenie o rozpočtových pravidlách, ktoré sa vzťahujú na všeobecný rozpočet Únie (14), bolo prijaté dňa 25. októbra 2012 a nadobudlo účinnosť 1. januára 2013 (15). Avšak vzorové nariadenie o rozpočtových pravidlách pre subjekty verejno-súkromného partnerstva, ktoré sa uvádza v článku 209 nového nariadenia o rozpočtových pravidlách (16) vstúpilo do platnosti až 8. februára 2014. Pre spojenie do spoločného podniku ECSEL rozpočtové pravidlá spoločného podniku neboli zmenené, aby zachytili tieto zmeny.

Oddelenie vnútorného auditu a útvar vnútorného auditu Komisie

24. V článku 6 ods. 2 nariadenia Rady, ktorým sa zriaďuje spoločný podnik ARTEMIS, sa stanovuje, že spoločný podnik má svoje vlastné oddelenie vnútorného auditu. Ku koncu roka 2013 však takéto oddelenie nebolo zriadené.

25. Správna rada schválila poslanie útvaru vnútorného auditu Komisie (IAS) 25. novembra 2010. Avšak nariadenie o rozpočtových pravidlách spoločného podniku nebolo zmenené tak, aby doň boli zahrnuté ustanovenia rámcového nariadenia týkajúce sa právomocí vnútorného audítora Komisie.

26. V roku 2013 IAS vykonal audit primeranosti a účinnosti systému vnútornej kontroly spoločného podniku ARTEMIS z hľadiska riadenia expertov. Auditom sa dospelo k záveru, že súčasný systém vnútornej kontroly poskytuje primerané uistenie o dosahovaní pracovných cieľov, ktoré stanovil spoločný podnik ARTEMIS pre riadenie expertov. Taktiež v ňom bolo uvedených niekoľko dôležitých odporúčaní ohľadom prijatia ucelenej politiky ochrany dôverných údajov, citlivosti pozície programového úradníka a pravidiel rozdeľovania pracovnej záťaže hodnotiteľom na diaľku.

27. Spoločné podniky ARTEMIS, Clean Sky, ENIAC, FCH a IMI boli predmetom posúdenia rizík v oblasti IT, ktoré vykonal IAS (17) v súvislosti s ich spoločnou IT infraštruktúrou.

Monitorovanie výsledkov výskumu a predkladanie správ o nich

28. V rozhodnutí o siedmom rámcovom programe (7. RP) (18) sa stanovuje systém monitorovania a predkladania správ, ktorý zahŕňa ochranu, šírenie a prevod výsledkov výskumu. Spoločný podnik vypracoval postupy na monitorovanie ochrany a šírenie výsledkov výskumu v rôznych fázach projektov, ale jeho monitorovanie si vyžaduje ďalšie rozpracovanie, aby plne spĺňalo ustanovenia tohto rozhodnutia (19).

Konflikt záujmov

29. Spoločný podnik nemá ucelený písomný postup na riešenie konfliktov záujmov.

30. Je potrebné jasne definovať, čo sa považuje za konflikt záujmov, pravidelne aktualizovať databázu tak, aby obsahovala všetky informácie o konfliktoch záujmov, postupe ich riadenia a mechanizme riešenia porušení tejto politiky.

Druhé priebežné hodnotenie Komisie (20)

31. Komisia uskutočnila druhé priebežné hodnotenie od septembra 2012 do februára 2013 a posúdila spoločné podniky ARTEMIS a ENIAC z hľadiska relevantnosti, účinnosti, efektívnosti a kvality výskumu.

32. Správa bola vydaná v máji 2013 a obsahovala niekoľko odporúčaní pre spoločný podnik ARTEMIS, najmä v súvislosti s efektívnosťou hodnotení projektov, opatrení, ktoré je potrebné prijať s cieľom zlepšiť súlad portfólia projektov so strategickými európskymi cieľmi a primeranými jednotkami na meranie dosahu a úspechu projektov spoločného podniku ARTEMIS.

Kontrola prijatia opatrení na základe pripomienok z predchádzajúcich rokov

33. Spoločný podnik zatiaľ nevypracoval plán obnovy systému po havárii spoločnej IT infraštruktúry. Spoločný podnik ARTEMIS medzitým prijal opatrenia na svojej úrovni s cieľom riešiť núdzové situácie.

Túto správu prijala komora IV, ktorej predsedá Milan Martin CVIKL, člen Dvora audítorov, v Luxemburgu na svojom zasadnutí 21. októbra 2014. Za Dvor audítorov Vítor Manuel da SILVA CALDEIRA predseda

(1) Nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (Ú. v. EÚ L 30, 4.2.2008, s. 52).

(2) V prílohe sú na informačné účely zhrnuté právomoci a činnosti spoločného podniku.

(3) Siedmy rámcový program, schválený rozhodnutím Európskeho parlamentu a Rady č. 1982/2006/ES (Ú. v. EÚ L 412, 30.12.2006, s. 1), zoskupuje všetky iniciatívy EÚ v oblasti výskumu a zohráva zásadnú úlohu pri dosahovaní cieľov rastu, konkurencieschopnosti a zamestnanosti. Je tiež hlavným pilierom Európskeho výskumného priestoru.

(4) Spoločný podnik ENIAC bol zriadený na základe nariadenia Rady (ES) č. 72/2008 (Ú. v. EÚ L 30, 4.2.2008, s. 21) vymedziť a realizovať „výskumný plán“ pre vývoj kľúčových technológií pre nanoelektroniku.

(5) Spoločný podnik ECSEL bol zriadený na základe nariadenia Rady (EÚ) č. 561/2014 (Ú. v. EÚ L 169, 7.6.2014, s. 152).

(6) Finančné výkazy obsahujú súvahu a výkaz hospodárskeho výsledku, tabuľku toku hotovosti, výkaz zmien čistých aktív, prehľad hlavných účtovných postupov a ďalšie vysvetľujúce poznámky.

(7) Výkazy o plnení rozpočtu pozostávajú z výkazu výsledku rozpočtového hospodárenia a prílohy k nemu.

(8) Ú. v. ES L 357, 31.12.2002, s. 72.

(9) Účtovné pravidlá schválené účtovníkom Komisie sú založené na medzinárodných účtovných štandardoch pre verejný sektor (IPSAS) vydaných Medzinárodnou federáciou účtovníkov alebo, ak je to vhodné, na medzinárodných účtovných štandardoch (IAS)/medzinárodných štandardoch finančného výkazníctva (IFRS) vydaných Radou pre medzinárodné účtovné štandardy.

(10) Článok 185 ods. 2 nariadenia Rady (ES, Euratom) č. 1605/2002 (Ú. v. ES L 248, 16.9.2002, s. 1).

(11) Vo všeobecnej dohode o financovaní medzi Európskou komisiou a spoločným podnikom sa uvádza, že „spoločný podnik v rámci svojho príslušného výboru prijíma stratégiu následných auditov s cieľom poskytnúť primeranú záruku o zákonnosti a správnosti príslušných transakcií“ a že „stratégia následných auditov je založená na preskúmaní postupov a vzorky transakcií za všetkých príjemcov alebo za vzorku príjemcov a v primeranej miere odráža príslušné riziká“.

(12) V článku 12 nariadenia (ES) č. 74/2008 sa stanovuje, že „spoločný podnik ARTEMIS zabezpečí, aby sa finančné záujmy jeho členov primerane chránili vykonávaním alebo zadaním vhodných interných a externých kontrol“ a že „spoločný podnik ARTEMIS vykonáva kontroly na mieste a finančné audity u príjemcov verejných finančných prostriedkov spoločného podniku ARTEMIS. Tieto kontroly a audity môže vykonávať buď priamo spoločný podnik ARTEMIS, alebo členské štáty ARTEMIS v jeho mene. Členské štáty ARTEMIS môžu u prijímateľov svojho vnútroštátneho financovania vykonávať akékoľvek ďalšie kontroly a audity, ktoré považujú za potrebné, pričom ich výsledky oznámia spoločnému podniku ARTEMIS“.

(13) V súlade so stratégiou následných auditov prijatou správnou radou spoločného podniku ARTEMIS spoločný podnik aspoň raz za rok posudzuje, či informácie získané od členských štátov spoločného podniku ARTEMIS poskytujú primeranú záruku o zákonnosti a riadnosti vykonaných transakcií.

(14) Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

(15) Článok 214 nariadenia č. 966/2012 s uvedenými výnimkami.

(16) Delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (Ú. v. EÚ L 38, 7.2.2014, s. 2).

(17) V záverečnej správe z 22. novembra 2013 sa uvádza potreba stanoviť politiku bezpečnosti IT a začleniť do budúcich zmlúv s poskytovateľmi IT služieb podrobné postupy/kontroly.

(18) V článku 7 rozhodnutia Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) sa uvádza, že Komisia priebežne a systematicky monitoruje vykonávanie siedmeho rámcového programu a jeho osobitných programov a výsledky tohto monitorovania pravidelne oznamuje a šíri.

(19) Pozri pripomienku k zahrnutiu výsledkov dosiahnutých výskumnými projektmi do systému oznamovania a šírenia informácií Komisie, ktorá bola uvedená vo výročnej správe Komisie Európskemu parlamentu a Rade o pokroku v činnostiach spoločných podnikov spoločných technologických iniciatív za rok 2012 (SWD (2013) 539 final).

(20) Druhé priebežné hodnotenie spoločných technologických iniciatív ARTEMIS a ENIAC z mája 2013.

PRÍLOHA Spoločný podnik ARTEMIS (Brusel) Právomoci a činnosti Oblasti právomocí Únie vyplývajúce zo ZFEÚ (články 187 a 188 Zmluvy o fungovaní Európskej únie) V rozhodnutí Európskeho parlamentu a Rady č. 1982/2006/ES z 18. decembra 2006 o siedmom rámcovom programe sa ustanovuje príspevok Spoločenstva na založenie dlhodobých verejno-súkromných partnerstiev vo forme spoločných technologických iniciatív, ktoré by mohli byť realizované prostredníctvom spoločných podnikov v zmysle článku 187 Zmluvy o fungovaní Európskej únie. Nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva. Právomoci spoločného podniku [nariadenie Rady (ES) č. 74/2008] Ciele — Spoločný podnik prispieva k vykonávaniu siedmeho rámcového programu vymedzením a vykonávaním významných častí strategického výskumného plánu spoločného podniku ARTEMIS pre vývoj kľúčových technológií pre vstavané počítačové systémy, vytvorením udržateľného verejno-súkromného partnerstva a pritiahnutím a zvýšením súkromných i verejných investícií do odvetvia vstavaných systémov v Európe. — Spoločný podnik má za cieľ dosiahnuť účinnú koordináciu a synergiu zdrojov a financovania z odvetvia, rámcového programu a z národných a medzivládnych programov v oblasti výskumu a rozvoja, a tým prispieť k posilneniu budúceho rastu, konkurencieschopnosti a udržateľného rozvoja v Európe. — Spoločný podnik ARTEMIS sa snaží podporovať spoluprácu medzi všetkými zainteresovanými stranami, ako sú priemysel vrátane malých a stredných podnikov (MSP), vnútroštátne a regionálne orgány, a akademické a výskumné strediská, pri ktorej sa spájajú sily a pozornosť sa zameriava na výskumnú činnosť. — Spoločný podnik prijíma dohodnutý výskumný plán, v ktorom sa dôsledne dodržiavajú odporúčania uvedené v strategickom výskumnom pláne vypracovanom technologickou platformou ARTEMIS. V tomto výskumnom pláne sa uvádzajú a pravidelne prehodnocujú priority v oblasti výskumu zamerané na rozvoj a prijatie kľúčových technológií pre vstavané počítačové systémy v rôznych oblastiach použitia s cieľom posilniť európsku konkurencieschopnosť a umožniť vznik nových trhov a aplikácií dôležitých pre spoločnosť. — Spoločný podnik podporuje činnosti v oblasti výskumu a rozvoja prostredníctvom otvorených súťažných výziev na predloženie návrhov uverejňovaných každoročne s cieľom prilákať najlepšie myšlienky a kapacity z európskeho výskumu v oblasti vstavaných počítačových systémov. Návrhy predložené v rámci výziev spoločného podniku ARTEMIS sú predmetom technického hodnotenia a výberový postup sa vykonáva za pomoci nezávislých expertov. Týmto postupom sa zabezpečuje, aby sa pri prideľovaní verejného financovania spoločného podniku ARTEMIS dodržiavali zásady rovnakého zaobchádzania, excelentnosti a hospodárskej súťaže. Správa Riadiacim orgánom spoločného podniku je správna rada. Výkonný tím vedie výkonný riaditeľ, zatiaľ čo priemysel (vrátane veľkých a malých podnikov, akademickej obce a výskumných inštitúcií) zastupuje priemyselné združenie ARTEMIS (ARTEMIS-IA). Artemis-IA zaisťuje predsedu správnej rady a členov výboru pre priemysel a výskum, ktorý zodpovedá za technický plán práce. Verejný sektor (zúčastnené členské štáty a Európska komisia) je jednotlivo zastúpený v správnej rade a rade verejných orgánov, ktorá zodpovedá za finančné záležitosti. Zdroje, ktoré mal spoločný podnik k dispozícii v roku 2013 Rozpočet 3 0 3 43 708 EUR na záväzky. 3 0 0 00 000 na platby (prevádzkové). Stav zamestnancov k 31. decembru 2013 15 pracovných miest v pláne pracovných miest (8 dočasných zamestnancov a 7 zmluvných zamestnancov), z toho 13 obsadených pracovných miest a pridelených na vykonávanie: prevádzkových úloh (8); administratívnych úloh (5); zmiešaných úloh (0). Činnosti a služby v roku 2013 Pozri výročnú správu o činnosti spoločného podniku za rok 2013 na internetovej stránke http://www.artemis-ju.eu/reference_documents Zdroj: Informácie poskytnuté spoločným podnikom ARTEMIS.